वायुपुराण (vayu puran) के मुताबिक पितरों के लिए किए जाने वाले श्राद्ध, देवताओं की प्रसन्नता के लिए किए जाने वाले यज्ञ आदि धर्म-कर्मों से भी ज्यादा शुभ फल देते हैं. श्रद्धा से किए श्राद्ध से कई पीढिय़ों के पितरगण प्रसन्न होकर व्यक्ति को आयु, धन-धान्य, संतान और विद्या से संपन्न होने का आशीर्वाद देते हैं. गरुड पुराण (garud puran) के मुताबिक इस पक्ष में श्राद्ध से पितरों को स्वर्ग मिलता है. यहीं नहीं जिनका श्राद्ध किया जाता है, उनको प्रेत योनि नहीं मिलती और वे पितर बन जाते हैं. ये पितर तृप्त संतान के मनचाहे काम पूरे कर धर्मराज के मंदिर में पहुंच बड़ा ही सुख-सम्मान पाते हैं. गुरुड पुराण में यह भी बताया गया है कि श्राद्ध करना पवित्र कार्य हैं. क्योंकि मृत्यु (death) होने पर धर्मराजपुर में जाने के चार रास्ते हैं – पूर्व, पश्चिम, उत्तर व दक्षिण. पितरों का श्राद्ध करने वाले को स्वयं धर्मराज की सभा में पश्चिम द्वार (west gate) से जाते हैं और धर्मराज स्वयं खड़े होकर उनका स्वागत व सम्मान करते हैं.